આમિર ખાનનો કોવિડ 19નો રિપોર્ટ પોઝિટિવ, હોમ કોરેન્ટાઈન થયા મિસ્ટર પરફેક્શનિસ્ટ - News Gujarat
આમિર ખાનનો કોવિડ 19નો રિપોર્ટ પોઝિટિવ, હોમ કોરેન્ટાઈન થયા મિસ્ટર પરફેક્શનિસ્ટ
બોલિવુડના મિસ્ટર પરફેક્ટનિષ્ટ થયા કોરોના પોઝિટિવ, ઘરમાં જ રહેશે કોરોન્ટાઇન.
આખા દેશમાં એમાંય ખાસ કરીને મહારાષ્ટ્રમાં કોરોનાનો પ્રકોપ ફરી એકવાર વરસી રહ્યો છે. અત્યાર સુધી ઘણા સેલિબ્રિટી કોરોના પોઝિટિવ બની ચુક્યા છે. એ દરમિયાન ખબર આવી છે કે આમિર ખાન પણ કોરોના સંક્રમિત થઈ ગયા છે. કોરોના રિપોર્ટ પોઝિટિવ આવતા જ આમિર ખાન હોમ કોરોન્ટાઇન થઈ વ્યા છે.
મળેલી માહિતી અનુસાર આમિર ખાન કોરોના પોઝિટિવ થયા છે અને હાલ ઘરે જ સેલ્ફ કોરોન્ટાઇનમાં છે અને બધા જ નિયમોને ફોલો કરી રહ્યા છે. જે પણ લોકો છેલ્લા કેટલાક દિવસમાં એમના સંપર્કમાં આવ્યા હોય એમને ટેસ્ટ કરાવી લેવાની વિનંતી પણ કરી છે.વધુમાં આમિર ખાનના નિકટના સૂત્રોના મતે, એક્ટરે પોતાના સ્ટાફને આરામ કરવાની સલાહ આપી છે.
આ ઉપરાંત ટેસ્ટ તથા જરૂરી પ્રિકોશન લેવાનું પણ કહ્યું છે. આમિર ખાન પૂરી રીતે સાજો થઈ જશે ત્યારબાદ જ ફિલ્મ 'લાલ સિંહ ચઢ્ઢા'નું શૂટિંગ ફરી શરૂ કરશે.
મહારાષ્ટ્રમાં કોરોના કેસ ઝડપથી વધી રહ્યા છે. તમને જણાવી દઈએ કે આ પહેલા આમિર ખાન સાથે કામ કરનાર 8 કર્મચારીઓ પણ કોરોના પોઝિટિવ થયા હતા. એમાં એમના સુરક્ષાકર્મીઓ,ડ્રાઇવર અને ઘરમાં કામ કરતા નોકર પણ સામેલ હતા.
વર્કફ્રન્ટની વાત કરીએ તો આમિર જલ્દી જ ફિલ્મ લાલ સિંહ ચઢ્ઢામાં દેખાવના છે. આ ફિલ્મનું શૂટિંગ પૂરું થઈ ગયું છે અને એ આ વર્ષના અંતમાં રિલીઝ થશે. ફિલ્મમાં આમીરની સાથે કરીના કપૂર પણ છે. આ ફિલ્મ હોલીવુડ મુવી ફોરેસ્ટ ગંપની ઓફિશિયલ રિમેક છે.
અત્યાર સુધી આ સેલિબ્રિટી થઈ ચૂક્યા છે કોરોના પોઝીટીવ.
આમિર ખાન પહેલા એકટર સતીશ કૌશિક પણ કોરોના પોઝિટિવ થયા હતા. એ પછી એમને હોસ્પિટલમાં એડમિટ કરવામાં આવ્યા હતા. અત્યાર સુધી મનોજ બાજપાઈ, કાર્તિક આર્યન, સંજય લીલા ભણસાલી, સિદ્ધાંત ચતુર્વેદી, રણબીર કપૂર, વરુણ ધવન, અમિતાભ બચ્ચન, ઐશ્વર્યા રાય બચ્ચન, અભિષેક બચ્ચન, કિરણ કુમાર, કનિકા કપૂર, જોયા મોરાની, જીનીલિયા ડીસુઝા, અર્જુન કપૂર, મલાઈકા અરોરા ખાન જેવા સેલિબ્રિટી કોરોનાની ઝપેટમાં આવી ચુક્યા છે. જો કે એમાંથી મોટાભાગના લોકો કોરોનાને હરાવીને સ્વસ્થ થઈ ચૂક્યા છે.
નોંધનીય છે કે, આમિર ખાને 14 માર્ચે પોતાનો 56મો જન્મદિવસ સેલીબ્રેટ કર્યો હતો અને બીજા જ દિવસે પ્રશંસકોનો આભાર માનવાની સાથે સાથે જ આમિરે તમામ સોશિયલ મીડિયા એકાઉન્ટને હંમેશા માટે અલવિદા કહી દીધી. આમિરે કહ્યું કે હવે તે પોતાના પ્રશંસકો સાથે એવી જ રીતે સંપર્ક કરશે જેવું તેઓ પહેલા કરતા હતા.
← હોળી પહેલા ભારતીય રેલ્વેની મોટી જાહેરાત, મહિલાઓની સેફ્ટી સાથે જોડાયેલા 10 નિયમો જાણવા જરૂરી
એક સમયે માર્કેટની લીડર ગણાતી આ મોબાઇલ કંપની હવે થઇ જશે બંધ!, જાણી લો જલદી તમે પણ →
ગૂગલે શરૂ કરી જોરદાર સેવા, તમને કહેશે કે તમારી નજીક ક્યાં કોરોના રસીકરણ કેન્દ્ર છે, જાણી લો ફાયદાની વાત